Opossum sorċid twil tal-Andi L-Opossum sorċid tal-Andi jew opossum sorċid tal-kondor magħruf xjentifikament bħala "Caenolestes condorensis" huwa mammiferu marsupjal żgħir tal-Amerika ta' isfel. Dan l-opossum sorċid notturn u solitarju huwa laħħar speċi li ġiet skoperta u xjentifikament deskritta fost is-6 speċi eżistenti. Din l-ispeċi hija simili ħafna tal-ispeċi l-oħrajn li qegħdin miġburin fl-istess ġeneru {"Caenolestes"} għalkemm ta' daqs kemmxejn akbar. It-tul totali huwa ta' 260 millimetru (ir-ras u l-ġisem 130 millimetru u d-denb ta' 130 millimetru ieħor), filwaqt il-piż totali huwa ta' madwar 48 gramma. In-nisa ta' dan il-marsupjal ma għandhomx marsupju. L-Opossum sorċid tal-Andi huwa marsupjal karnivoru u għandu dieta bbażata fuq varjetà ta' insetti u annimali vertebrati u invertebrati żgħar. L-Opossum sorċid tal-Andi għandu firxa limitata ħafna u jinsab biss fuq il-fruntiera bejn l-Ekwador u l-Peru f' lokalità waħda biss, f' Achupallas (03°27'S, 78°21'W), Cordillera del Cóndor. L-istat ta' konservazzjoni ta' din l-ispeċi għadu m'huwiex ikklassifikat fil-lista l-ħamra tal-Unjoni Internazzjonali għal-Konservazzjoni tan-Natura (IUCN red list).